RMK
rmk@rmk.ee 

16.04.2024 nr 7-1/1415

Vahastu küla Looduse ühistu 7 kinnistu 
detailplaneeringu avalik väljapanek

Anname teada, et Kuusalu Vallavalitsuse 11.aprilli 2024 korraldusega nr 102 võeti vastu Teie naaberkinnistu Vahastu küla Looduse ühistu 7 kinnistu (35204:002:0009)  detailplaneering. Detailplaneeringu avaliku väljapaneku materjalidega saab tutvuda Kuusalu valla kodulehel käesoleval lingil, Kuusalu vallamajas kohapeal ja avalik väljapanek kestab alates 24.aprillist 2024 kuni 8.maini 2024.a. Eelpool nimetatud aja jooksul on võimalik esitada kirjalikult Kuusalu vallavalitsusele vastuväiteid ja ettepanekuid planeeritava osas edastades need aadressile vallavalitsus@kuusalu.ee.
 
Planeeringuga tehakse ettepanek 1651 m2 suurusele elamumaa sihtotstarbega maaüksusele elamu ja abihoonete ehitusõiguse määramiseks. Üldplaneeringu kohaselt asub planeeritav ala detailplaneeringu kohustusega tiheasustusalal, elamualal. Kinnistule ulatub vähesel määral läheduses asuva Sigula oja ehituskeeluvöönd. Ehituskeeluvööndi vähendamist ei taotleta, osaliselt ehituskeeluvööndis asuv seadusliku aluseta ehitis on märgitud detailplaneeringus lammutatavana. Planeeringuga kavandatu on kooskõlas kehtiva Kuusalu valla üldplaneeringuga. Detailplaneering on kooskõlastatud lähteülesandega ette nähtult Päästeametiga. 
 
Lisainfo tel 606 6379 või e-post kadi.raudla@kuusalu.ee

Lugupidamisega

(allkirjastatud digitaalselt)
Terje Kraanvelt
Vallavanem

Maris Kirsimaa 6000 857